Alegzandra/wili-2018-roplus huggingface dataset:
Ono bw’aba nga mukulembeze oba ng’alina ekifo eky’enjawulo mu ntabaganyabantu (society) ayitibwa “mupalattanyi” (protoganist) , muzira ow’ekikolimo , mukulembeze oba mufuzi wa ntiisa oba omuzira ow’entiisa (tragic hero). Kino kiva ku “kikolwa kazaalabulwa”(tragic flaw) nga okwegulumiza.

Ddira akazito nga omukyungwa ogusibeko oluwuzi olugumu oba olugwa oluzunze ng’olwetolooza n’akazito kalwo waggulu w’omutwe gwo, ojja kufuna empalirizo esika nga edda wakati mu mubiri gwo. Eno eyitibwa empalirizo esikira mu makkati oba empalirizo eyeyunira amakkati(centripetal force) .Eyo eba mpalirizo eva mu kusika .

Obugunjufu era kikwata ku kumanya obuzibu obuyinza okujjawo ng’omuntu yetaddemu embeera ey’okwegulumiza. Okwegulumiza kweyolekera mu kukudaala, okuduula, n’obutakolagana na balala mu ngeri yonna , naddala nga olowooza nti ba wansi oba obasinga.

Emitendera gy'Enkula n'Enkulaakulana y'omwana(the stages of child growth and development) okusinziizra ku Charles Muwanga.N'awe kolamu ennongoosereza okusobola okutereeza omuko guno obulungi.

(i)Ekipimo ky'Obugezi(measure of Wisdom) (ii)Ekipimo ky'Obwakalimagezi(measure of Intelligence) (iii)Ekigeranyo ky'Obwakalimagezi(Intelligence Quotient) (iv)Ekigeranyo ky'Obugezi (Wisdom Quotient)

• Akabonero : P • Namba ya atomu : 15 • Kiva mu bigambo by’olugereeki phôs (ekitangaala) ne phoros (omuzaazi), Phosphoros yali lubaale w’ekitangaala mu kigereeso ky’abagereeki

Ensikirizo eba miita 9.8 buli sikonda2 (Fuuti 32 buli sikonda2) ku Nsi. Entakyuka y’ensikirizo ey’awamu eri miita 9.8 buli sikonda2 ku Nsi. 2.4. Etteeka ly’okuva ery’okusatu Etteeka 3tu: Etteeka lya Netoni ery’okuva ery’okusatu ligamba nti: “Buli kikolwa kireetawo ensindikano ekyenkana okuva ku ludda olwa kikontana”.

(iv) Buli ndagakintu mu mwesoeba n’obubonero bw’ennyukuta kamu oba bubiri. (v) Ku tempulikya ey’ekigero (At room temperature) waliwo erementi za kakulukusi bbiri zokka, bbolomayini (bromine) ne makyule (mercury).

IALI NGO was authorised by Terminologist Charles Muwanga topost this article from his Luganda scientific works on Luganda wikipedia for public consumption.

Endagakintu zonna mu migaramiro (periods, raws) zirina omuwendo gw’ebyebulungulo eby’obusannyalazo (erectronic/atomic orbitals) gwe gumu. Buli endagakintu mu mugalamiro ogusooka waggulu (first raw/period) erina ekyebulungulo kimu eky’obusannyalazo (erakitooni) bwakyo. Ate endagakintu zonna mu mugalamiro ogw’okubiri (second period, raw) zirina ebyebulungulo bibiri eby’obusannyalazo bwazo. Kino kigenda bwe kityo okudda wansi mu taabulo.

Omulimi alina okusalira olusuku lwe waakiri emirundi ebiri mu mwezi. Wano omulimi alina okuggya essanja, ebireka n'ebyayi ku kitooke. Omulimi alina okwegendereza ebintu by'akozesa mu kusalira ng’obwambe, ebiwabyo, ejjambiya n'ebirala kuba kigambibwa okusaasaanya obulwadde mu bitooke. Kirungi obutagabana bintu ebyo na muntu mulala alina olusuku.

Bino tubiyita ebyemala olw’ensonga nti bisobola okuyimirirawo ku lwabyo byokka butengerera ne biwa amakulu. Ebikolwa bino ebyemala era tubyawulamu ebiti bibiri era nga bye bino:
Eky'okubiri kola enteekateeka y'ennimiro yo, nsigo ki na miti ki emito gy'osobola okusimba. Ku kino yongerako ne ku mutindo gw'ettaka lyo ng'ozuula bimera ki ebituukana n'ekika ky'ettaka lyo. Londa ebimera ebisobola okugumira embeera y'obudde, ettaka, amazzi wamu n'ekitangaala. Gezaako okugula endokwa ezisobola okulimibwa nga tokozesezza bigimusa oba ddagala lya birime. Kino kijja ku kuyamba okufuna emmere etaliimu ddagala lya butwa.

Mulengera wo tayinza kuteeka ssira ku bintu ebimu ebigenda mu maaso mu buttonde mu lulimi lwo oluzaaliranwa nga tolina miramwa gyabyo mu mulengera wo oyo. Buli kigambo kiba n’amakulu ag’omunda ge kyetisse, ntegeeza nti kibaamu omulamwa, ogukyawula ku bigambo ebirala. Okusobola okwawula ekikolwa ekimu ku birala oteekwa okumanya oba okutondekawo omulamwa ogwawula ekikolwa ekyo ku bikolwa ebirala.

Ate era entabaganya ziteekebwateekebwa okusinziira ku nsitula y’ebyabufuzi. Wano twogera ku bufuzi obw’ekyalo, abakulu b’ebika, obwami n’obw’eggwanga.

Namakaka Mu bika by’ebyennyanja ebingi, tusangamu gamba engege, emputa, emmamba, enkejje nenbirala era bitumibwaamannya okusinziira mu bifo gyebisangiddwa nga abavubi bavuba. Emmamba ate yo bw’esangibwa mu ttosiekkalu n’esimibwa n’eggibwamu, eno nno emmamba eyitibwa NAMAKAKA. Bino bimu ku bigambo by’Oluganda ebikusiike

Mu butuufu n’ennyonyi etambula mu bwengula erimu empalirizo z’ekitambuzo kubanga n’empewo mw’eyita kintu ekiriwo ky’erina okusaabala okufuna ensukuma=empalirizo esukuma (thrust) egitwala mu maaso.

"Ekibazamukisa" era ekiyitibwa "ekibalo ky'Omukisa"(Probability, the mathematics of chance) gwe mukisa oba obusobozi nti enkintu oba ekisuubiro kinaatuukirira(kinaaberawo)Gino gy'emiramwa egyetaagisa: (a)Ekisuubiro(expectation) (b)Ekituukiriro(Event) .Kino era kiba "kituuko" (c) Kyesatuza oba Ensatuza (Dice) (d) Ekinusu (Coin) (e) Omutwe(M) n'ekikira(K)=Head and Tail (f) Ebisuubiro ebisobola okubeerawo mu kiseera kye kimu(Mutually inclusive events) (g) Ebisuubiro ebitasobola kubeerawo mu kiseera kye kimu(Mutually exclusive events) (h) ebisoboko(Possible outcomes) (i) EMK=Ekibalo ky'Omukisa

Buli muzadde oba omukuza alina okumanya engeri y’okuyambamu omuvubuka ali mu mbeera y’okwennyika oba nga mu buzaale bwe mukyankalamu.N’awe omuvubuka olina okumanya engeri gy’oyinza okuyamba muvubuka munno oba omuntu omukulu alina ekizibu okufuga embeera ze ez’obuntu Okwennyika mu bavubuka naddala abatiini tekikwata bukwasi ku kuva mu mbeera kumala kaseera katono naye kikosa obulamu bwe bwonna era singa tewabaawo kikolebwa kuyamba mwana ono okuva mu mbeera eno ey’okwennyika kiyinza okuviirako ebizibu bingi , omuli okuddirira mu kusoma , okukozesa ebiragalalagala eby’akabenje , okwekatankira omwenge, ebikolwa eby’obukambwe , obumenyi bw’amateeka ,omuli n’ obutemutemu oba omwoyo w’okwetta.

Okusasula okusooka (first payment) ky'ekiyitibwa |ekisasulo ekisooka (deposit. down payment). Ekyo ky'ailna okusasula buli mwezi kiyitibwa "ekisasulo ekya buli mwezi (monthly payment).
Obutaba nga nkyuso ezitera okulagibwa ne nyukuta za waliifu w’olulattini ezisemabyo : x,y,z…., entakyuka ziragibwa n’enyukuta wza waliifu ez’ekitundu ekisooka okutandika ne : a,b.c,….. Kyokka kyetaagisa okumanyisa omusomi oba nga ennyukuta ntakyuka , okujjawo okubuzabuzibwa. Eky’okulabirako ekirungi eky’entakyuka mu nakyenkanyanjuyi(equation) ye nakyenkanyanjuyi eya nakana(quadratic equation:

Ekirungo (enzyme) ya reverse transcriptase eyamba entondeka (RNA) y’akawuka ka HIV eba mu nkula y’oluwuzi olumu (RNA single stranded) okwekyusa n’efuuka ya wuuzi bbiri (double stranded DNA). DNA eyamba okuzimba obutoffaali obw’obulamu bw’ekintu kyonna omuli n’eky'akawuka HIV.

Ekipimo ky’empalirizo eri ku luguudo kyenkanankana n’ekipimo ky’empalirizo ku namuziga (ku motoka); oludda lw’empalirizo ku luguudo (kiddannyuma) lwa kikontana n’oludda lw’empalirizo ku ku namuziga (kiddamaaso). “Buli kikolwa kireetawo ensindikano ekyenkanankana ku ludda olwa kikontana”. Emigogo gy’ekikolwa – ekireetawo ensindikano gye gisobozesa ekidduka okugenda mu maaso.

Motoka ya basajjassubi ezitowa kirogulaamu kg 10,000, eweddemu amafuta nga egenda ebunjakko. Basajjassubi agezaako okujisindika okutuuka ku ssundiro ly’amafuta ng’agitambuliza ku mita 0.05 buli sikonda ng’adda bukiikakkono. Nga okozesa etteeka lya Netoni ery’okubiri oyinza okubaza obunji bw’empalirizo Basajjassubi ly’ateeka ku motoka eno okujiseetula bw’oti:

Kyokka nno ate “bannassomabuziizi”(chemists) baakizuula nti waliwo n’obutunniinya obutini ennyo okusingawo obuzimba obuziba(atoms) . Obutunniinya (particles) buno bwe buyitibwa “obutonniinya” (atomic particles)ne “obutinniinya”(elementary particles).

Buli kyebulungulo ekiri mu muyitiro (shell, medium) kirina enkula ey’enjawulo ate nga kiragibwa n’ennyukuta nga s, p. Tewali byebulungulo bibiri birina mutendera gw’amasoboza gwe gumu Omuyitiro gw’akasannyalazo (electron shell) mwe musangibwa ekyebulungulo.

Ekigerageranyo guba mugerageranyo ogugerageranya ebika bya namba bibiri ebirina namunigina ez’enjawulo nga “kiromiita buli ssaawa” oba “siringi 6,000 buli kiro”. “Ekigerageranyo ekya namunigina” (unit rate) kigerageranya obungi( quantity) ku namunigina y’ekipimo ( = unit of measure).

Gakuweebwa Charles Muwanga!! Enkyukakyuka ey'obuziba (Chemical change) kiva ku kikyusabuziba(chemical reaction) ekigenda mu maaso ku mutendera gw'obuziba(at atomic level).

Mu muwendo 5 x 3 = 15, ttaano ne ssatu ze nambuluzo ( factors) oba enkubisa(coefficients) ate kumi na ttaano ye nkubise(multiple.) oba ekitondeko(product).

Enjuba, omulangaatira omumyufu bw’ebwatuka n’efuuka semufu (supernova), obuziba(atomu) bwa kaboni ne okisigyeni obusigaddewo buwaguza ne bufuluma, olwo ne bufuuka kitundu ky’enkulungo nga Ensi. Akaziba ka okisigyeni kaba kazito okusinga aka ayidologyeni oba aka keriyamu era nga kazito okusinga aka kaboni. Kino kiva ku kuba nti akaziba(atomu) ka okisigyeni kaba n’obukontanyo 8, nampawengwa 8 n’obusannyalazo 8 obuweweenyuka okwetoloola ekire ekisembayo ku ngulu mu kaziba(atomu).
Ebitundu ebisajja biyitibwa sekimuli (stamens), era bitera okuba nga byebulungudde nakimuli. Obusajja bw’ekimuli buliko ebitundu bibiri: sekizaalirizi n’obuwaniriro. Sekizaalizi kye kireeta obuwakisa (pollen) nga bw’ebutaffali bw’ kizadde obuzaala ate obuwaniriro bwe buwanirira sekizaalizi okumukuumira waggulu. Mu kiseera eky’okuwakisa (fertilization), obuwakisa (pollen) bugwa ku sigema, olwo siteero eringa olupiira oludda wansi n’eyingira mu walugi (ovary). Obutaffaali bw’ekitundu ekisajja, obuwakisa bukka wansi mu siteero olwo ne bukwatagana ne walugi (ovules) okugiwakisa. Walugi ewakisiddwa y’efuuka ensigo ate entabamagi (ovules) n’efuuka ekibala.

Okukoppulula ekintu si ggwe oba wakiyiisa n’okitondeka naye oyita mu okwekenneenya, n’okyekebejja wakati mu kwefumiitiriza okutuuka okulaga obumanyirivu bw’ofunye ku kintu ekyo. Kino kirimu okukozesa obwongo nga onnyonnyola ekkubo eriwedde okukubibwa okuva gye likoma okutuuka we litandikira. Kino kitegeeza nti tewabaddewo kwevumbulira naye olaga nti onnyonnyose ekintu omulala kye yavumbula era n’okiraga bulungi nga omuvumbuzi wakyo bwe yakituukako.

Mu butuufu omuntu alowooza obulowooza ku kintu kyasegedde ne sensa ze kyokka n’ateyongerayo kukyekebejja oba okukyekenneenya era n’atakyefumiitirizaako aba ng’ekisolo obusolo. Okwefumiitiriza kwetaagisa nnyo mu bulamu bw’omuntu owa bulijjo oba obulamu obwa bulijjo mu ntabaganya kyokka ate kye kifuula abantu abamu okuba bakakensa abakozesa “enkola ya sayansi” (scientific method) n’okuteekawo tekinologia ow’omugaso ennyo mu kutondeka ebyettunzi. Okwefumiitiriza (critical thinking) kitegeeza kulowooza ku kulowooza. Kino kitegeeza nti okwefumiitiriza kulowooza okuyingira mu buziba bw’ekintu oba embeera nga tonnasalawo oba nga tonnakola kintu kyonna.

Abaddugavu ab’edda baali bamanyi nti amaanyi gava mu kulya naye nga tebamanyi nti amaanyi kiba kipimo ky’amasoboza (energy). Baakumanga omuliro ne bafumba emmere oba okusaanuusa kkalwe naye nga tebamanyi nti okufumba emmere oba okusaanuuusa kkalwe kivudde ku masoboza, amasoboza ga nabbugumya ,amasoboza agookya (thermal/heat energy).

Mu mugereeso gwa namba, ekigambo “namba eyomugerageranyo” kiva mu kigambo " omugerageranyo" (ratio) kubanga namba eyomugerageranyo (rational numbers) ze zisobola okuwandiikibwa nga emigerageranyo(in the ratio form) a/b, nga a ne b namba kibalirampuyibbiri(integers). kibalirampuyibbiri eba ya mugerageranyo (rational numba) kubanga eyinza okuwandiikibwa ng’enkutulemu bw’eti n/1. Ekyokulabirako 1 = 1/1 , 2 = 2/1, 3=, 3/1 n’okweyongerayo. Kyokka namba nga 1/2, 1/3, ¼, 64444288/968463, ne -1/8 nazo za mugerageranyo kubanga nkutulemu ezirina kinawaggulu ne kinnawansi nga kibalirampuyibbiri.

Kyokka okusinziira ku kunoonyereza kwa munnassomabutonde Henry Moseley, kyakakasibwa nti omweso gw'endagakintu yesigamye ku namba ya atomu edda waggulu (increasing atomic number) so si ku buzito bwa atomu. Omweso oba Taabulo eno eyalimu ennongoosereza yali esobola okukozesebwa okulagula ebinnyonnyozo bya erementi eezitannaba kuvumbulwa.

Wano omuntu era asobola okwogera ku “entababuvobwawamu y’ebiruubiriro”, obukugu, ekifo ekirimu ennyumba awookubeera, oba entababuvobwawamu y’ebiramu mu kifo.
(c) Ate emiramwa “omugendo” ne “eng’enda” nagyo gyawukana. Eng’enda erimu omulamwa gwa “velocity” ate omugendo ne gubaamu omulamwa gwa “movement. Mu sayansi, si buli mugendo nti eba ng’enda.

Obunyunyunsi , okunyigiriza kiraasi ya Baserafu n’okukulakulanya sayansi ne tekinologiya ebyakulakulanya entondeka y’ebikole byaleetera abaserafu okuddukira eri Abaweesa mu bibuga , ekintu ekyaleetawo kiraasi ya Bassitakange.

Ekibalo ky’omugerageranyo tekiraga namunigina (units) kuba ziba ze zimu. Singa oba n’ente 6 ate nga muliranwa alina ente 12, omugeranyo gw’ente zo ku zize guba 4/6, ky’osonjola okufuuka 1/2 oba 1:2.

Weetegereze: Ebikolwa bino okuwa amakulu tubiyunga ku nakasigirwa enkozi, tuyinza okweyambisa embu z’amannya oba tuyinza okweyambisa nakasigirwa ez’obuntu eziteemala.

Ensonga lwaki buli ekikasukibwa waggulu kimala ne kikka wansi ku Nsi lwa mpalirizo esikira ku nkulungo y’ensi eyiitibwa ‘essikirizo’ (gravity).

Bw’otambula mu motoka ogambibwa okuba mu kuva kubanga buli kintu ekirala kyonna ng’okigerageranyizza ne motoka n’abajirimu kiri mu kukyuka buli kaseera. Kyokka abantu babiri abali mu motoka eno baba tebali mu kuva nga buli omu omugerageranyizza n’omulala. Kino kiri bwe kityo kubanga ekifo kyabwe buli omu okusinziira munne tekikyuka ate era nga n’emotoka tekyuka. Bwe tuba tutegedde engerageranya (relation) eno, tukkaanya nti okuva kusinziira ku mbeera. Okusobola okutegeera okuva, olina okulowooza ku mpalirizo (forces), okutebenta, amasoboza, okukola, n’enzitoya. Bannasayansi okuva bakutunuulira mu ngeri satu: (i) ekintu kidduka ku misinde ki? (ii) Kidda ludda ki? (c) Ku misinde ki kwe kwe kikyusiza okuva (omugendo) kwakyo?

Mu butuufu omuntu omugunjufu aba n’obusobozi okufuga embeera ze ez’obuntu okusinga atali naye era ono bw’aba afunye okulemererwa aba alina okwekwasa mwoyo wa Katonda atalemererwa.

Asobola okuyiga okugatta n’okugabiza okutuuka ku digito musanvu.Wano beyongera okuyiga ku biseera era omwana aba asobola okusoma ebiseera okutuuka ku ddakiika.

Ezimu ku mbeera ez’obulabe ze tuyigiriza abaana okwekengera mu bulamu mulimu okwekuuma abatemu, obulyolyomi, enge, effutwa , empiiga , obubenje, ababbi, abataagaliza, ne banneenonyeza byange.

Ente-Kisolo-Ekirundibwa awaka. Kirya muddo nekinywa n'amaazzi. kivaamu amata getunywa oba okufumba kyayi nokukolamu omuzigo. Mu Buganda ente kyabugagga er nemumawanga amala gamba nga ab'asoga, abanankole, abakaramoja, abateeso namawanga amalala agali m'Uganda. Ente era turya enyama yaayo. Ediba ly'ente tulikaza netulikolamu engato n'embintu ebirala gamba nga emisipi, ensawo, nemikeeka.

Ekitambo kino kitukozesa endagaano ez'obulogo oba naffe kennyini tulagaana endagaano nakyo nga tunoonya okuberwa oba okuba obulungi {somako mu kitabo ekitukuvu mu ISAAYA 28:15-18} egamba nti "tulaganye n'okufa ne tutabagana n'amagombe nga tugamba nti ekibonyobonyo ekyanjaala bwekiriyitamu tekiri tutukako anti twekwese wansi w'obukusa era tufudde obulimba ekiddukiro kyaffe". Bino ebigambo byayogerwa ba jjajja bo aba kusooka wo nga bagenze mu masabo okweraguza n'okunooya obugagga nga tebakirowoozako nti balifuna abazukkulu .
Okusinziira ku Muwanga Charles mu kitabo kye "The Methods of Creating Scientific Neologisms in Luganda", "ekibabiro"(Catchphrase) kye kigambo ekikwata omubabiro, ekitegeeza omuntu n'aba ng'akijjukira, akyogera era n'akitegeera mangu.

Mubutufu emmere kintu kyamuwendo mumaka gaffe kubanga obulamu bwetaga ekyokulya kumpi Buli saawa era osobola obutanaba okumala omwezi mulamba nasigala nga mulamu naye tasobola Kumala naku nnya ngatalide nasigala tanaffa. Emmere kyekintu kyona ekiribwa omuntu oba ebisolo.Ekyewunyisa abantu abeebiti ebenjulo bonna Betagga okulya.okugeza Abasibe mumakomeera,abalwadde mumalwaliro,abayizi mu matendekero,abadugavu nabazungu Abasawo nabasomesa abakulembeze nebebakulembera abalala bangi.

Mu Luganda oluyivuwavu buli kigambo kyawukana mu makulu n'ebirara ne bwe biba bifaanagana nnyo mu njatula ne mu mpandiika ! Waliwo enjawulo wakati w'akatono n'akatini ate era waliwo enjawulo wakati w'akataffaali n'akatoffaali.

"EkkyO"(IQ) epimibwa akusinziira ku mugerageranyo gwa 100(Ratio of 100). Omuntu ayinza okuba n’EkkyO eya 100 , eri wansi wa 100 , oba waggulu wa 100.EkkyO(IQ) mu njogera ey'oluganda olw'ekiyivu esonjolwa bweti:

Kati no ffe abaddugavu ab’omulembe guno kati tumanyi nti ekintu kyonna “okuva” mu kifo kyetaagisa empalirizo. Empalirizo yonna ebaamu okusika, okusindika n’okunyooleza.

Mu 2013, Obulwadde buno bwakosa abantu obukadde 16 era nga kino kyaviirako abantu 303000 okufa okwetoloora ensi yonna okuva Ku bantu 464000 abaafa mu 1990. Obulwadde buno butera kumeruka mu mwezi gwa Deesemba n’Ogwomukaaga mu bitundu yba Afrika era buno bwe bw'ekika kya "meningitis belt".

Ebimera biba n’emirandira egy’obuswanso (fibrous roots) oba egy’omusoggo (taproot system). Mu mirandira gino gyombi, emigaso gye gimu; kutambuza mazzi na biriisa ebyetaagisa ekimera okukula. Emirandira giyamba okuwanirira ekimera nga gikisimba mu ttaka ate era ne giyingiza mu kimera amazzi n’ebiriisa okuva mu ttaka. Emirandila era gisobola okutereka ebireetamanyi (carbohydrates) ekimera bye kikozesa okukola ebintu eby’enjawulo. Omulandira ogw’omusoggo gwe mulandira ogutalina matabi mangi kyokka nga mukwafu nnyo ate nga muzimbulukufu.

Omulamwa gw'ekibalangulo gutondeddwawo omunoonyerezi Charles Muwanga okuyita mu kakodyo k'enzimba y'emiramwa emijja ak'okugaziya amakulu(semantic extension) g'ekigambo "ekibalangulo ekitegeeza "ekifo we baweesezanga oba we bawagalira ebyokulwanyisa omuli amafumu".

Okusinziira ku Dimitiri Mandeevu, singa erementi zonna ziba zisengekeddwa mu nziring’ana ey’obuzito bwazo, enzirng’ana ey’omugalamiro ey’ebinnyonnyozo yeyoreka. Kino kyalagibwa mu Etteeka ly’obugalamivu (law of periodicity)” okusinziira ku Dimitiri Mandeevu.

Muno mulimu ebikolwa nga: -va -ja -beera -sooka -lyoka n'ebirala Bino tubiyita ebiteemala kubanga tebisobola kuyimirirawo butereevu ku lwabyo mu mboozi ne biwa amakulu.

Enjuba bw’eba ekyusizza atomu za nayitogyeni, efuuka omulangatira omumyufu, n’etandika okufuuka obuziba (atomu) bwa keriyamu, obwa kaboni ne okisigyeni.
Okugula ekipangiso kuva ku kubaawo nkola ey'okutunda mu bisasulo eby'ebitundu(paying in instalments). Soma ekitabo ekitabo kya Charles Muwanga :Luganda mathwords: An etymologies handbook for mathematical terms in Luganda

Ennyiike kitegeeza okuwulira ennaku ennyingi oba okwennyika olw’okufiirwa omwagalwa wo, okugobwa ku mulimu, okusuula eky’omuwendo , n’ebirala.

Enjobe (tragelaphus spekii) kisolo ekyefanaanyirizaako engabi nga kisangibwa mu lutobazi. Enjobe gwe gumu ku miziro gy'Abaganda. Enjobe ya luganda n'ebisolo ebimu nga empeewo, engabi, ensama n'empala naye nga yo tetera kulabika. Ekisolo kino kiyigganyizibwa nnyo era nga kiri mu kabi ka kusaanawo olw'abo ababitta olw'ennyama yaabyo egambibwa okuba nti ewooma okuzaama. Enjobe ebeera n'obunuulo nga buwanvu nnyo ate nga bugonda ekigizibuwalira okutambulira ku lukalu kyokka nga ate mu lusaalu, eyanguyirwa nnyo nga n'okuwuga ewuga.

Okutwalira awamu, omuntu avudde mu mbeera ayinza okusanyuka, okunyumirwa, okunyiiga, okusunguwala, okwekyawa, okukyawa, okwetya, okutya, okuboggola, okukambuwala, okufuna obujja, obukyayi, obunakuwavu n’enneeyisa endala ezitali za bulijjo ow’ensonga ez’enjawulo. Ky’olina okumanya kwe kuba nti tewali mbeera ya lubeerera. Baako ky’okola okukkakkana.

Bw’okkatira ekintu owaliriza atomu okwekuma awamu. Akanyigirizi bwe kalinnya, sebusitansi ziba zekkatira. Kakulukusi ziba ne atomu zazo nga ziriraaniganye, ekizifuula enzibu okukkatira. Sekabuzooba za motoka nnyingi zikkatira kakulukusi mu tyubu.

Obunakuwavu tekitegeeza kwennyika . Obunakuwavu kijjawo oluvanyuma lw’okulemesebwa (disappointment) oba ng’ofiiridwa omukwano oba ow’oluganda oba mu byenfuna

Ensengekera ey’ekikugiro (integumentary system) ekugira obuvune okutuuka mu mubiri munda. Kino ekikola nga ebikkirira n’eziiyiza ekintu kyonna okuva mu mbeera ey’ebweru okutuusa obuvunde mu mubiri gw'ekiramu , naddala ng’ekugira obuwuka obusirikitu obuleeta endwadde n’embeera z’obudde enkaalamufu nga obunnyogovu oba ebbugumu.

Nga bwe tulabye waggulu, sayansi ne tekinologiya yagenda yeyongera okukulakulana okutuuka ku mutindo gwa masiini naye ng’ettaka liri mu mikono gya Bannamataka(Balandiroodi) .

Ensengekera eno erimu olususu , enviiri, enjala, n’obuvuluzi bw’entuuyo (sweat glands). Olususu lwo, enviiri n’enjala bya kukugira ate obuvuluzi obw’entuuyo bbwo ne buba bwa kukkakkkanya tempulikya ya mubiri n’okuyamba okufulumya ebituuyano(waste excretion).

Obuziba(atomu) bwekwata okutondekawo ekiyitibwa “molekyu”.Obuziba ne molekyu butono nnyo okuba nti tosobola kubulaba kannakimu. Enkalubo nga ejjinja , ekikulukusi ng’amazzi ne zi ggaasi ng’empewo zonna zikolebwa butunniinya buno , obuziba ne molekyu.

Omutendera omuwere era gwe guyitibwa ogw’ebbujjemu (=ebbujje ery’omutendera namba emu) oba ebbujjenyi ekitegeeza ‘ebbujje eggenyi ku Nsi. Abantu abasinga bwe twogera ku mwana omuwere tebamanyi biseera ki by’alina okuyitibwa omuwere. Okuva omwana lw’azaalibwa okutuuka ku myezi 3 (myezi esatu) aba ayitibwa muwere.
Nampalirizo –miita (Nm) = Namulimu (J). Namirimu (Joule) kiva mu bigambo by’oluganda “Namunigina y’Omulimu”. Joule yakizuula nti ekipimo ky’ebbugumu kye kimu kiba kitondekebwawo n’ekipimo ky’omulimu gw’amasannyalaze oba ogw’omubiri.

Ennima ey'obutonde ekwata ku kulima okutaliimu kukozesa ddagala erikolebwa okutta ebiwuka ebitawaanya ebirime oba ebigimusa ebikoleddwa obukolebwa. Ekigendererwa ekikulu ky'ekyomulimi okuwa obutonde ekyo kyaggyira ddala obutereevu my butonde. Omulimi akkiririza mu kukozesa obutonde ng'abweyambisiza wamu n'ebyo ebiva mu ttaka, entambuza y'amazzi wamu n'abantu abetoolodde ennimiro.

Bw’otondekawo omulamwa gw’amaanyimusikira (gravity) kiba kyanguyiza abantu aboogera olulimi oluganda okumanya lwaki ekintu bw’okikanyuga waggulu kidda wansi. Mu ngeri y’emu bw’otondekawo omulamwa gw’amaanyikasoboza kikusobozesa okumanyisa abantu nti buli kintu ekigenda mu maaso mu buttonde ne mu bulamu bwaffe kiyimiriddewo ku maanyikasoboza agataggwawo agakisobozesa okubaawo oba okufuna enkyukakyuka.

Ebitundu by’omubiri (organs) bitundu ku buli nsengekera. Omutimwa gwo gubalibwa nga ekitundu ky’omubiri (organ) so ng’ate era kitundu kya nsengekera eyetolooza omusaayi mu mubiri (circulatory system). Ebitundu by’omubiri (organs) biyinza okukolagana n’ensengekera ez’enjawulo ez’omubiri gwo.

Ebitabo bigatidwa wamu buli kimu kukinakyookola buli nyukuta,ebitabo byawudwamu kurani , Bayibuli,ne Toran. Buli kitabo kikoledwa nga kisinzira kukitabo kyenyini ngabwekifanana,ngakikoledwa ngalo mu "wax".Ebitabo bino byankaniradala nga bili ebyedini bwebyenkana.Enyukuta 14 ezikola ekigambo kino ediini 3 buli emu egyakua nenyukuta 4 naye nganene.

(C) Zannya, zannya, omwana wa Yezu zannya, Zannya nnyo omulenzi wa Yezu omwana, Jaagaana omulongo w’olukoba owange, Jaagaana omulongo w’olukoba ow’edda. (C x2)

Omulimu yenna bw'abeera asimba ekitooke ateekwa okufuna ekifo nga kigimu bulungi, Ekitooke kiteekwa okuweebwa ebbanga lya fuuti kkumi ku kikumi okuva Ku kitooke ekimu okudda ku kirala.

Wano empalirizo eteekebwa ku luuyi lumu, kino ne kitegeeza nti empalirizo ekendeeza obuwanvu bw’ekintu ku ludda lwe lumu. Empalirizo ez’ekikkatiro (compressive forces) era ziyinza okuteekebwa ku njuyi ez’enjawulo, okusobola okukendeeza obugazi bwakyo oba volima yakyo.

Eky’okulabirako ekirala kwe kuba nti oli mu kibiina omuli abawala n’abalenzi. Singa mu kibiisa mubaamu abawala 45 n’abalenzi 15 ,oyinza okugamba nti omugerageranyo gw’abalenzi ku bawala guli 15/45 oba n’okiwandiika nga 15 ku 45 oba 15:45 .

IALI NGO has been authorized by terminologist Muwanga Charles to post this article from his Luganda scientific terminology works to Luganda Wikipedia for free public consumption.
(a) Ebyenfuna ebirina okuddukanyizibwa eggwanga. Gavumenti yeeba n’obwannanyini ku bintu ebikulu nga zibanka n’amakolero amanene. (b) Ebyenfuna ebirina okuddukanyizibwa ebibiina by’Obwegassi.Ebibiina by’Obwegassi(cooperatives) biba n’obwannayini ku faamu ennene, amakolero amatono, obutale n’ebirala. (c) Ebyenfuna ebirina okusigala mu mikono gy’abantu kinnoomu. Bizineesi eziyinza okukolebwa abantu nga si za Gavumenti mulimu amaduuka ga liteyiro, emmotoka z’abasaabaze n’ebirala. Era omuntu kinnoomu asobola okubeera n’obwannanyini ku nnyumba, motoka ya waka , engoye n’ebirala.

Funa ebibajjo bya kabajjankoni, bitemeteme, obiteeke mu ccupa erimu amazzi, osunde okutuusa nga bireese ejjovu.Nywa akajiiko akatono emirundi esatu buli olunaku.

Obuziba bwa okisigyeni bubiri bukola qkazitoya ka okisigyeni(oxigen molecule) kamu ate obuziba bwa ayidologyeni bubiri n'akaziba ka akisigyeni kamu bukola akazitoya k'amazzi(water molecule) kamu.

Ekisembayo y’empewo. Ennyingiza n’enfulumya y’empewo (air circulation) kintu kikulu nnyo. Ebirime ebimu byesisiwala nnyo, yadde ku nkyuukakyuuka mu tempulikya akatono.

Engerekera y’okutya (the instinct of fear) ya kwetaasa n’okutaasa abalala.Obugunjufu kikwata ku kumanya buvune obuyinza okuteeka abalala mu mbeera ey’okutya n’okuyamba abo abayingidde mu mbeera eno .Okutya mbeera ya mulengera (mental condition) ekuleetera okwekengera nti ggwe oba munno ayolekedde okufuna obuzibu. Ono ye kalonda omweyolekera embeera y’obuntu ey’okutya:

EkkyO(IQ) kifundiwazo oba katugambe “ekigambo ekyatulirwa mu bufunze bwakyo” (acronym). Okufaananamu n’oky’olungereza IQ (Intelligence Quostient) , EkkyO kifundiwazo ekiggwayo : “Ekipimo ky’obwakalimagezi” ekitegeeza” Measure of intelligence oba “intelligence quostient”.

Okusinziira ku Charles Muwanga, abaddugavu ab’edda, okutuuka ejjo ly’abalamu, kaweefube ono ow’okuzimba emiramwa gya sayansi lw’atandiseewo, baali tebalina ndowooza ya mpalirizo na amasoboza (energy) nga emiramwa gya sayansi w’obutonde, ensonga lwaki buli kintu eky’ekuusiza ku mbavu (effort) bakinnyonnyozanga mulamwa gwa “maanyi” (power).

(b) Entababuvobwawamu ezeekusiza ku buzaale. Entababuvobwawamu eno ebaamu abantu ab’ekika, obuwangwa , oba eddiini emu. Kino kitegeeza obujajja bumu , , abaana, bakizibwe, aboluganda , abako n’abemikwano, emirirwano, b’okozeeko nabo, eddiini, n’ebirala.

Mu Nakalyakani waliwo eddembe ly’okusinza wabula okukola kussibwako nnyo essira okusingawo. Era essira liteekebwa ku demokulasiya ava wansi mu mirandira gy’abantu abawansi buli omu mwe yenyigira ku okudda waggulu ku mitendera gyanna ate era baagala nnyo abantu okwenyigira mu byemizannyo okusobola okubeera abalamu mu bwongo ne mumubiri.

Manya enjawulo wakati w’obwetoowaze , okwegulumiza n’okukuuma ekitiibwa kyo eky’obuntu (self esteem) . Okukuuma ekitiibwa kyo eky’obuntu (self esteem) tekyetaagisa kwegulumiza yadde okwemotyamotya oba kwetya kuba kuno kuba kweteeka wansi wa kitiibwa kyo eky’obuntu(low self esteem) . Okwegulumiza n’okwemanyamanya kitegeeza kwesukkulumya ku kitiibwa kya buntu .Okwewa ekitiibwa eky’obuntu kintu ekikwenkanyankanya na buli muntu mu buttonde awatali kwefefetta yadde okwegulumiza.
Mu ndowooza yange EkkyO y’abaddugavu okuba wansi kiyinza okuva ku kuddirira kwaffe mu bwakalimagezi olw’okuyigiriza abaana baffe mu nnimi engwira ne bakonziba obwongo nga bato, okwo kw’ogatta embeera endala ng’obwanvu n’obuwangwa obwesigama ennyo ku sikimanyikitye(superstitution) mu kifo ky’okukola okunonyereza ku kiri emabega w’oobutonde n’embeera enzibuwavu okutegeera.

Ekisookerwako mu bunyukufu kwe kumanya nti obutafaanan na nsolo ndala, obwongo bw’omuntu bulimu obwakalimagezi obutereke obwetaaga okukulaakulanya okuva mu buto. Obusobozi bw’obwongo bweyorekera mu mulengera (the mind).

Kalitunsi kika kya muti nga omuti guno gusimbibwa era okugumerusa osoka kukola bed naye abantu abasing bagumanyi nga omuti era bagufunamu nku ne sente nate omuti guno gulimu emIgaso emirara mingi.

(c) Entababuvobwawamu z’enkolagana oba okwegatta kwa Amawanga. Akabondo k’amawanga agegasse awamu olw’ebigendererwa eby’awamu oba ensibuko emu gamba nga East African Community (Entababuvobwawamu y’amawanga ga E.A).

Omuntu era owulira ennaku nga ogezaako okulabirira omuntu ali mu mbeera embi, nawe gye wali oyiseemu kuba nga weteeka mu mbeera eyo singa gwe obadde ogirimu (empathy). Obusaasizi (sympathy) kyangu naye kizibu okutegeera embeera omuntu gy’alimu (empathy) nga togiyitangamu.

The concept of “enfundiwazo” (abbreviations) is from the Luganda word “okufunza ebigambo” ( to abbreviate) meaning using initials of a word.

Kizito kaakati ye muwolereza w'abaana mu Uganda nga tumulabirako empisa ennungi, obuwulize n'okwagala Yezu. Kizito omuto tumutenda olw'empisa ennungi ey'okukkiriza, ey'okusuubira ko n'ey'okwagala. Erinnya Kizito kati ly'afuuka linnya lya ddiini era nga lituumibwa mu Klezia yonna. Kizito aganze nnyo mu b'Afirika naddala mu buvanjuba bwa Afirika, mu Zambia, mu Ghana n'awalala wangi nnyo.

Jukkira Etteeka lya Newton erisooka: Ekintu ekiri mu mugendo kisigala mu mugendo okujjako nga kifunye okutaataatanyizibwa. Etteeka eryo era likola ne ku okutebentuka. Singa ekipimo ky’enzitoya n’eky’eng’enda bisigala nga bye bimu, ekipimo ky’entolontoka kisigalanga kye kimu. Bw’okanyugira omuntu ejjinja n’alumizibwa, limukuba nnyo olw’okuba kibadde kizibu okuliyimiriza (lyabadde n’entolontoka ya waggulu).

Obuswavu kya njawulo ku kwekubagiza/gunsinze kubanga embeera ey’okwekubagiza ekulowozesa nti oliko omutawaana kyokka obuswavu toba na kya kubukolera , okujjako okuviira embeera mw’oswalidde oba ne wenenya eri b’okozeeko eby’obuswaavu. Naye waliwo obuswavu obuva mu kumettebwa oba okuwayirizibwa. Sooka okkakkane olyoke okole okwennyonnyolako kyokka oluusi okusirika kuwangula bingi kubanga amazima tegeekweka.

Sabasengekera w’ensengekera zonna era yeyolekera mu nteekateeka ya bwengula nga bwe buli. Ekibuuzo ekinaakubeera mu mutwe buli bw’oyongera okulowooza ku kibalo ekyakozesebwa okutonda obwengula kiri : Ani yakola okusengeka kw’obwengula n’ensi yaffe okw’ekibalo ekya waggulu bwe kutyo?
Sooka okimanye nti emyaka egisinga okuba emizibu mu bulamu bw’omuntu gy’emyaka egy’ekitiini, okuyita mu gy’ekivubuka , okutuuka ku gy’ekikulu. Okwennyika mu myaka egy’ekitiini kuyinza okuviirako enneeyisa y’omuntu okukyankalanira ddala awatali kudda mabega ppaka lw’akaddiwa , okujjako nga waliwo ekikoleddwa okumuyamba. Ayinza okubeera awo obulamu bwe bwonna nga yekubagiza, talina ssuubi , musunguwavu, ava mangu mu mbeera ate kino nakyo n’akirandiza mu baana be , ne kifuuka nga ekikolimo ; naye nga ate si kikolimo.

Omulunzi ng’asika embuzi ku mugwa kya kulabirako bya mpalirizo ey’okusika. Akazannyo kano akokusika omugwa nako kalaga empalirizo ey’okusika.Embalaasi esika omuntu n’ebintu bye ku kigaali nayo mpalirizo eyamba okugondeza omuntu mu by’entambula.

Buli kitundu kya Nsi kirimu obulamu obw’engeri emu oba endala ne mu bifo ebyalowoozebwanga nti temusobola kusengebwamu kiramu kyonna. Entababiramu eziri oba eziriraanye yikweta zirimu entababibinja by’ebikula by’ ebimera n’ensolo ebisingayo obungi.

Omuntu omulamu aba n’obusobozi okufuga embeera ze ez’obuntu naye kino bwe kiba ekizibu wano omuntu aba alina kweyunira mwoyo wa Katonda okusobola okukkakkanya mwoyo w’obuntu aba apaluuse oba alemaganye okukkakkana.

(v) Beera mukkakkamu era oyogere nga olaga nti ofaayo eri omuntu wo oyo yadde nga atandise okwekamwana n’okuyomba, sigala nga oli mukakkamu ;tokalaamuka nawe !! Sigala ku mulamwa kubanga omuntu wo ayinza okugezaako okukutabula ove ku kigendererwa ng’akukonjera n’okwekwasa ebyayita. Ky’olina okwesibako kwe kumugamba nti “”ndi wano ku lulwo , okulaba nga embeera yo edda mu nteeko”.

Obunyiivu oba okunyiiga kiva ku butali bwenkanya , okuswazibwa oba obuswaavu,obutakwatagana mu ndowooza oba mu bikolwa, obutafiibwako oba okuliibwamu olukwe .

Kyokka singa omulwadde akyusa enneeyisaaye n'eba ng'etakyali ya buntu, waliwo eddagala eritera okumuweebwa naye nga terisembebwa kukozesebwa,anti teritera kuleetawo njawulo nnene ate nga lyongera kukendeeza ku bulamu bwa mulwadde.

Okwakayakana kwekusiza ku mbeera z’obuntu nga okuleetera oba okufuna obwagazi , okwegwanyiza , okwemalira ku kintu ,n’okuteeka ebirowoozo byo ku kintu oba ku muntu.

Okukuuma omugga guno weewale bino; okusuula ebisasiro mu mugga, okuyiwamu ettaka oba okulima nga totangira kukulugguka kwa ttaka, okulimamu emmere, okuzimbamu amayumba, okutemamu emikutu n'ebirala ebiringa ebyo. Tukwasize wamu tusobole okutaasa omugga gwaffe guno era n'ennyanja yaffe Nnalubaale. Tujjukire nti obutonde bwe butuyimirizaawo.

Nampewo omugeraageranya n’ekiyumba ekigerere ; ka tugambe ky’ekiyumba ekigerere ekya Katonda omuli embeera ezisobozesa obulamu okubeeramu obulungi.

(iii) Endagakintu ez'ekikyusabuziba(Chemical elements) zisengekeddwa mu nziring’ana y"Omuwendo ky'akaziba" oba kiyite "namba y'akaziba"(atomic number) ogudda waggulu mu "omumweso gw'endagakintu"(table of chemical elements). Endagakintu(element) esooka mu mweso guno ye ayidologyeni oba kitondekamazzi (hydrogen).

Kikwata ku kabondo akatabaganyi nga bamemba baako babeera mu kifo ekyetongodde akalimu obukulembeze ng’ebiseera ebisinga baba n’obuwangwa n’ebyafaayo ebya wamu.
Bano be basooka okukola “entababuvobwawamu” (community); ekitegeeza okubeera mu mbeera etali ya kyeyagalire , eyokutabagana olw’embeera emu gye mubeeramu nga mwogera olulimi lumu mu buwangwa obumu ku kyalo oba mu kintundu ekimu .

(a)Amasitula = amasoboza agasitula ekizungirizi oba ennyonyi (Lift) okubuuka mu bbanga (b)Ensitula=Empalirizo eziwaliriza ekidduka okuva mu kifo(lift) (c) Amasukuma = amasoboza agasukuma ekizungirizi/enyonyi (thrust) (d) Ensukuma=Empalirizo esukuma ekidduka(thrust) (e) Amawalabulo = Amasoboza agawalabula Ekizungirizi/ennyonyi (drag) (f) Empawabulo=Empalirizo ewalabula ekidduka nga kiyita mu mpewo.

Oyinza okwewuunya ki ekibeerawo nga tempulikya eri wansi. Ekituufu kiri nti buli kikulukusi kisobola okufumuuka ku tempulikya eya bulijjo (room temperature) n’akanyigirizi aka bulijjo (normal air pressure). Si molekyu zonna mu bikulukusi nti zirina amasoboza ge gamu.

“Omukutule” (omuwendo omukutulemu oba namba enkutulemu) nagwo guyinza okuyitibwa omugerageranyo. Eky’okulabirako, 5/7 era guba mugerageranyo gwa 5 ku 7.

Okutya okw’ebintu eby’enjawulo kukosa abantu ebitundu 6-8% mu nsi ey’obugwanjuba n’abantu ebitundu 2-4% mu ssemazinga wa Asia, Africa ne Latin America mu mwaka ogumu. Okutya okw’embeerabantu kukosa abantu ebitundu 7% mu America n’ebitundu 0.5-2.5% mu bitundu by’ensi ebisigadde. Okutya okuva ku bwetoloole bw’omuntu kukosa abantu ebitundu 1.7%. Abakazi okukosebwa kwabwe kukubisibwamu emirundi ebiri mu kw’abasajja. Okusinga kibeera wakati w’emyaka 10-17. Obungi bw’abantu abafuna embeera eno gukka buligye beeyongera okukula. Abantu abalina embeera ey’okutya babeera n’emiksa mingi okwetuga.

“Obuziba” bwe butoffaali obuzimba “nabuzimbe” (the building blocks of matter). Bwe twogera ku mpalirizo z’obuziba era tuba tutegeeza “empalirizo za atomu” (atomic forces). Obuzimbe bw’Obuziba bwefaananyiriza akatoffaali kano wansi nga kazimbulukusiddwa enzimbulukusa (microscope). Mu luganda olwa sayansi bwe twogera ku “buziba” tutegeeza “atomu”.

 Tokweka ba nju yo buzibu buliwo. Bw’oba nga olina omwana awaka eyetaaga obuyambi okudda mu mbeera ze ez’obuntu , n’abawaka abalala bategeezeeko nti munnabwe alina ekizibu ekyetaagisa okujjanjaba mu ngeri ey’enjawulo baleme kulowooza nti oli mu kutinkiza na kutiitibyako omu.

Erinya boda-boda lyagunjibwawo oluvanyuma lw'obwetavu obwokusabaza abantu ku nsalo okubasomosa awataalinga biwandiiko biyite 'endaga muntu. Era enkola eno yatandikira mu maserengeta nga osala okudda mu town y'eBusia (Kenya/Uganda), awali ekitundu kya mayolo oku tuuka ku nsalo. Wano entambula eno yakula ku misinde nabwekityo ne kikopebwa ne kunsalo y'amambuka mu kibuga ky'eMalaba (Kenya). Era omuvuzi w'entambula eno yateranga oku wogana nti boda-boda gategeza abandiyagadde okumusomosa era ekyo kyabayamba nga okuwubisa abalala nga bali balowoza nti bano bali bawulira poda-poda ekyabanga kitegeza okuyambibwa ku ntambula eri mu Sierra Leone.
Emisimbalaala emyesimbu (vertical columns) giraga erementi ezirina ebisonjozo bye bimu kubanga ziba n’omuwendo gw’obusannyalaza bwe bumu mu kisosonkole kyazo ekyo ku ngulu. Omuwendo gw’obusannyalaza mu kisosonkole ekyo kungulu gwe gusinga okuvaako engeri endagakintu gy’eva mu mbeera n’ekyusa obuziba bwayo ng'ekwataganye n'endagakintu endala .

Okusegeera kye kisooka olwo omuntu n’afuna okutegeera. Bw’olinnya ku kintu ekisongovu ne kikufumita sensa yo ey’okusenserwa (sense of feeling) n’ekusegeeza nti waliwo ekikufumise naye okutegeera ki ekikufumise olina okukozesa sensa ey’okulaba n’omanya oba libadde liggwa oba kuuma akasongovu.

Abantu abeefumiitirza batera obuteesiba ku ndowooza emu oba ku kintu kuba baba bakimanyi nti wayinza okubeerawo engeri oba ekkubo eddala. Batera okuba abannyonnyofu era abatabuukira kintu kyonna kumala gasalawo mangu . Abefumiitiriza tebakola yadde okwogera ekintu nga tebasobola kuwa nsonga ekibakozesezza.

Nnalubaale y'ennyanja esinga obunene ku ssemazinga Afirika ate munsi yonna ekwata kyakubiri nga eddirira ennyanja eyitibwa Superior esangibwa ku ssemazinga Amerika. Obwagaagavu bwayo bugisobozesa okutuuka munsi ssatu omuli Uganda, Kenya ne Tanzania. Nnalubaale egabirirwa emigga mingi nnyo, nga mu gino, egisinga obunene mulimu Katonga, nga guno gusibuka mu bitundu eby'obugwa njuba bwa Uganda, omugga Kagera nga guno gusibuka mu nsi y'eBurundi ko n'omugga Mara ogusibuka mu nsi y'eKenya. Ennyanja eno eriko omugga Kiyira ogukulukuta nga guva ku nnyanja eno. Ennyanja eno evubibwamu eby'ennyanja nga empuuta, engege, mukene, enkejje, ssemutundu, emmamba, emmale ko n'ebirala bingi. Ebisolo n'ebinyonyi nkumu nabyo bisangibwamu.

Ebyonoona obutale bw’omulimi’’ byebino, omutindo gwekyo kyotunda, obungi bwebirimibwa, ensiba yabyo, entereka yabyo, endabika yabyo n’omutindo, ekifo awatundirwa, entambuza enkyaamu, enkwata gyobikwatamu, endabika yomutunzi.

Obwongo bufulumya sigino z’amasannyalaze (electrical signals), ezikolera wamu n’okutomeggana kwa kemiko (chemical reactions), okusobozesa ebitundu by’omubiri okukolagana (okuwuliziganya). Obusimu (nerves) bwe busindika sigino zino wonna mu mubiri. Okutwalira awamu, emigaso gy’obwongo mulimu:

Omutendera guno guba gwa kunoonya “bwesigwa” eri abantu oba omuntu ali n’omwana omuwere. Singa omuzadde alema okulaga obwesigwa eri omwana we omuwere, omwana ayinze okukula n’aba nga tasobola kukola kukolagana na Bantu balala, yetya era mu kwetya n’aba nga n’okubaako ky’ateekako ebirowoozo mu ngeri ey’okuvumbula ekipya.

Ku nsi, salufa atera okufaanana olwazi olugonvu olwa kyenvu. Waliwo salufa mungi mu njuba z’amagi era salufa ono kye kimu ku bifuula enjuba y’eggi okuba eya kyenvu era bw’owunya ku njuba y’eggi effumbe, ewunya nga molekyo ya“salufadi ne kitondekamazzi” nga (hydron sulfide), eno nga molekyo eya atomu za mazzi ne salufa.

Ekituufu kiri nti abato basinga kuganyulwa mu kubayamba okulambika ensonga, omuli okubayigiriza okwezuulira ekituufu mu kifo ky’okubagamba obugambi nti kino oba kiri kye kituufu kubanga obwongo bwabwe buba bukyaalina obusobozi bwa maanyi.
Sooka onoonye ekikuviiriddeko okugenda mu birowoozo , okyenenye . W’ewe okwebaka okumala. Abantu abalina ebirowoozo batera okubulwa otulo oba ne basisimuka ekiro ng’ebirowoozo biyiting’ana mu bwongo bwabwe. Mu mbera eno laba nga olya n’okukola dduyiro(exercise) era ofune okwebaka okumala naye tewebaka kiyitiridde. Wekwase Mukama Katonda atalemererwa.

Ekitangaala si kitangaala butangaala nga bw’okiraba kubanga tekyenkanankana. Ekitangaala kirimu endaga ya langi (spectrum of colours) eziyitibwa obuwanvu bw’ejjengo (wave length). Yadde nga tetuyinza kulaba na maaso gaffe agali obukunya buwanvu bwa jjengo buno obw’enjawulo, ebimera biyinza okuketta obuwanvu buno n’obutaffaalikazimbira (cerls). Ebimera ebimu bikula bulungi mu buwanvu bw’amayengo obwenjaawulo. Okumanya obuwanvu bw’amayengo obw’enjawulo kikuyamba okumanya ekitangaala ekisinga obulungi ekyokukozesa mu kiyumba ekigerere.

Okwefumiitiriza bwe kweyunirwa, mulengera (the mind) awa ekyagaanya enjuyi zonna nga tannawa ndowooza. Omuntu eyefumiitiriza yekenneenya omulamwa ne kalonda yenna ku mulamwa oba embeera. Omuntu eyefumiitririza aba yebuuza nga tanakola yadde okwogera ekintu kyona. Omwefumiitiriza yebuuza ku mulengera we nga akozesa obubuuza (interrogatives): ani, kiki, wa, kitya, atya, ne ddi mu mbeera yonna.

Dementiakye kizibu ky'obwongo ekimala ekiseera ekiwanvu nga kigenda kinafuya okulowooza n'okujjukira kw'omuntu mu bintu by'akola mu bulamu bwe obwa bulijjo.

"Embeera z'Obuntu" oba "embeera ez’obuntubulamu" mulimu okusaasira, okulumirirwa, okuyamba, okunyumirwa ,okwagala, n’endala. Ng’ojjeeko embeera ez’obuntubulamu , buli muntu omulamu alina embeera ez’omubiri enkyankalamu , ezisibuka mu mwoyo w’obuntu . Embeera zino zirimu okunyiiga, okunyumirwa ng’abalala bafunye okunyigirizibwa(sadism), okulumwa, okunakuwala, okwejaakajaaka, okwemanyamanya, obutagambwako, okutya ,okunakuwala, okwewuunya, okunyiiga ,okwemanya, obutagambwako , emputtu ,empiiga ,enge , ’ effutwa. n’obutafa ku balala.

Mu kunyumya kwabwe, Taata John ategeeza Taata Peter nti Katonda yakola ensobi n'amuwa omwana omu yekka John ate eby'embi n'amumuwa nga mwana musirusiru, tategeera.

Ku myaka 3 okutuuka ku 5, omuto aba yetoolatoola nga ayagala okukwata ku kino na kiri, ng’alaga obwakalimagezi obw’omuntu anoonya okumanya. Wano era olina okulaba engeri gy’osigamu obwakalimagezi obw’okunoonyereza nga omulabula obutakwata ku bintu ebiyinza okuba eby’akabenje nga obutwa, amasannyalazem, omuliro omuli n’okumulaga ekibi nga omukangavvula oba ka tugambe ng’omuboggoleramu ekisaanidde olw’olumu naye bw’akola ekirungi nga okukubuuza ku ebibuuzo ku butonde oba okuyimba akayimba mukungirize nga omulaga nti kirungi okubuuza okusobola okutuuka ku kumanya ob anti ayimbye bulungi.

Kiba kitya nga onyize emmanduso y’emmundu? Kiri kitya nga onyize emmanduso y’omuzinga? Essasi bwe likubwa mu bbanga ne wabaawo okubwatuka emmundu esindikibwa emabega nga essasi liwaguza okufuluma ligende mu bbanga. Empalirizo esindika essasi ebweru yenkanankana n’empalirizo esindika emmundu emabega naye ekituuka ku mundu (okusindikibwa emabega) tekirabika nnyo kubanga emmundu erina enzitoya nnene nnyo okusinga essasi.
• Asobola okwawula wakati wa fakikya (fact) n’endowooza y’omuntu kinnoomu (opinion). • yebuuza ku buli ky’alaba, ky’awulira, kyasoma ne ky’akola • anoonya okunnyonnyoka buli mulamwa • abuuza ebibuuzo ebirina ekigendererwa • asengejja mu byogerwa oba ebiteesebwako • Talemera ku nsonga nga fakikya oba embeera zikyuuse. • N’olwekyo akkiriza nti yakoze ekintu olw’obutamanya oba nti yabadde tamanyi. • Ayaayaanira okumanya. • anoonya okulaba engeri ey’okukolamu ebintu esaanidde • Awuliriza abalala n’obwegendereza ate n’awa okuddamu kwe gye bali (feed back). • Ayongezaayo okusalawo okutuuka nga fakikya zonna zikungaanyiziddwa ne zekenneenyezebwa. • Anoonya obukakafu • takolera ku ngambo • Aba mugobansonga (dialectician) ng’anoonya enjawulo eri mu bifaanagana n’obumu bw’ebitafaanagana era buli kintu akyekenneenya okuva ku njuyi n’ensonda zonna, ku ngulu ne mu buziba bwakyo.

E nnkulakulanna eyannamaddala buvvunnannyizibwa bwa buli muntu mu nsi yonna nga mwemuli abakyala n’baami, abantu bonna mu nzikiriza nobuwangwa bwabwe okulaba nti ate enkulakulana enno tekossa buttonde bwa nsi .Nti a te era nebwewabaawo ennkulakulanna mu byenfuna z’bantu, obutonde bwensi, embeera zabantu abagirimu, birowoozwbwengak o nnyo kisobozese n’abantu bennyini okutwala obuvvunnannyizibwa okulwanirira obutonde bwe’nsi nga bekulakulannya.

Twandirowoozezza nti buli kibinja kya kiramu ekirina ekikula ekimu era nga kyezaalamu kyokka, tekisobola kuzaala mu kirala, kye kiyitibwa sipiisa oba ekikula (spieces) kyokka sipiisa emu eyinza okubaamu ebika eby’enjawulo ebitasobola kwezalamu.

Omwana w’awereza emyaka 10 aba asobola bulungi okugatta, okwawuza, okukubisa mu namba n’okugabiza namba enzijuvu okutuuka ku digito mukaaga oba musanvu. Wano kati okulambulula namba (factoring numbers), emifunzo (exponents) ne yintegya (kibalira mpuyibbiri) bimwanjulira .Abaana bano era banjulirwa emikutule egyenkanankana (equivalent fractions) n’okubaza emikutule egy’omugattiko (mixed fractions) awamu n’okubaza emikutule mu buli ngeri. Era banjulirwa okubaza emitonnyeze n’okukyusa okuva mu mutonnyeze okuzz mu mukutule.

Obutoffali bwa atomu obwa konta ne nampa bwekwata kitole wakati mu buziizi (amakkati) ga atomu ate bbwo obusannyalazo ne butambula nga bwebulungula obuziizi nga enkulungo bwe zebulungula enjuba oba nga emyezi bwe yebulungula enkulungo zagyo.

Wano we wava enjawulo wakati w’entababuvobwawamu y’ekyalo n’eyekibuga(eno yekubidde nyo ku ntabaganya omutali bulombolombo na misoso gya kweyisa mu Bantu balala).
Waliwo abantu abamu abalina embeera y’obuntu embi ey’okusanyuka ng’abalala bali mu bizibu oba mu mbeera enzibu. Abantu bano bafuna okubuguumirira n’okukyamuuukirira ng’omulala ali mu mbeera ey’okunyigirizibwa oba ey’okwennyika. Abantu abalina embera eyo basaana kwewala ,osigale mu bantu abayinza okukuzzaamu amaanyi nga oli mu buzibu . Okunyumirwa obunyumirwa n’okukyakyankya nga munno ali mu buzibu kya kikolimo era bwe kiba mu bulamu bwo kyejjeemu otandika okutandika okunyolwa nga bantu banno bali mu bizibu. Kino nakyo abazadde balina okukiyigiriza abaana mu ngunjula yabwe naddala omwana bw’aseka obusesi oba okugyaganya nga munne alumiziddwa oba afunye obuzibu, mulage nti ekyo tebakikola kubanga naye enkya ayinza okutuuka ku buzibu bwe bumu.

Ebirowoozo ebisegeere (concrete ideas) bbyo, obutaba nga ebigereese, byesigamye ku bukakafu oba fakikya nga bw’oba ozisegedde ne sensa zo ettaano ng’olaba n’amaaso go, owulira ne nnyindo zo, olega n’olulimi lwo, n’osenserwa ng’okutte ku kintu. Okwo kwe kusegeera kwa sensa (sense perception). Okusegeera kwa sensa kwe kukutuusa ku kutegeera.

Awali obujja tewaba nkolagana nnungi , obwesigwa yadde okwagala. Obujja kabonero ka kuvuganya okwekimpowooze nga kino kiva ku kwetwala kuba wansi ku mulala oba kyokka oluusi era kiraga nti wegwaanyiza okuba nga olina okuba omulungi mu buli kintu awatali kulowooza nti Katonda buli muntu alina ekirungi kye yamuteekamu, ekiyinza okuba eky’enjawulo ku by’abalala. Kyetaagisa okuyiga okujja embeera ey’obujja mu bulamu bwo.

Mu Buyindi oba mu aba china mu mbera waliwo egaali ya roadmaster era nga zino zikozesebwa mu mbera eyabulijjo okutika ebintu ku nimiro naye ekilowozo kyajja mpola nabwekityo netandika oku sabaza abantu n'ebyamaguzi. Kaleno kyali kyamugaso nnyo okusinzira ku miwendo eminene okutambula akasobo cycle rickshaw eyakozsebwanga mu Asia.

Buli kiwangaaliro kiwangaaliramu obulamu obw’enjawulo okusinziira ku bwetaavu bwabwo ate nga ebiramu bino byonna bibeerawo buli kimu ku kirala.

Katonda oyo ali emabega wa sayansi n’ekibalangulo ekiri emabega w’obutonde agereesebwa okuba ow’ekyewuunyo, asaanidde okutenderezebwa mu kifo eky’enjawulo ekiyitibwa essinzizo.

fishing style Mu lulimi lw’abavubi mulimu ekigambo okulaaza. Kitegeeza okuvuba nga weeyambisa eddobo era kyetuyita okuloba. Bino bigambo byo Luganda ebikusike <ref:wwf/lvceep/>

Okusobola okunnyonnyoka essomo ly’ekibalangulo eky’okulambulula namba obulungi, wetaagisa okumanya egimu ku miramwa egikozesebwa, naddala emiramwa nga:

Bw’oba wakakuba eriiso ku taabulo eno awatali kweroboza olaba ey’ekintabuli naye ensengeka yayo si ya kintabuli n’akatono kubanga buli musimbalaala ogwesimbye gubaamu enziringana ya erementi ezirina ebinnyonnyozo bye bimu. Ku ddyo asemberayo ddala ogw’omweso gwa erementi guno we wasangibwa erementi litiya (lithium), sodiya (sodium), potasiya (potassium), lubidiya (rubidium), Kyesiya (Caesium) ne fulankiya (francium). Zino ze endagakintu ez’olunnyo (alikali elements).

Entabaganya ku ludda olulala kabondo omuli abantu kinnoomu abasikirizibwa okwetaba mu kibinja lwa kwagala kwa buli omu so si lwa luganda oba nju oba bulombolombo oba nnono naye lwa kwagala.